**Hapet thirrja për mobilitete (bursa) studentësh dhe stafi**

**të Universitetit Politeknik të Tiranës**

**në kuadër të Marrëveshjes KA1 të Programit Erasmus+**

**në University of Zagreb, Kroaci**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime për bursa për mobilitete për studentët dhe stafin e Universitetit Politeknik të Tiranës, Fakulteti i Inxhinierisë Mekanike, Departamenti i Tekstilit dhe Modës, në University of Zagreb.

**Llojet e mobilitetit përfshijnë:**

* Shkëmbimin e studentëve për studime.
* Shkëmbimin e stafit për mësimdhënie/trajnim.

# Nivelet e mobilitetit për studentët:

* Studentët duhet të jenë të regjistruar në një program studimi, në Universitetin Politeknik të Tiranës, Fakulteti i Inxhinierisë Mekanike, Departamenti i Tekstilit dhe Modës. Të kenë përfunduar të paktën një vit akademik.
* Stafi: 2 për mësimdhënie/trajnim, nga Fakulteti i Inxhinierisë Mekanike, Departamenti i Tekstilit dhe Modës.

# Kohëzagjatja e bursave:

* Për studentë: Semestri i I i vitit akademik 2025 – 2026
* Për mësimdhënie/trajnim 5 + 2 ditë, (Në funksion të komunikimit me stafin e Zagreb University.)

**Numri total i studentëve:** 2

**Numri total i stafit:** 2

Përparësi në përzgjedhjen e studentëve kanë studentët e shtresave të margjinalizuara, studentë që trajtohen me ndihmë ekonomike për shkak të gjendjes së tyre financiare, studentë me aftësi të kufizuara etj, të cilët do të trajtohen me përparësi edhe në aspektin financiar, nga University of Zagreb. Studentët duhet të vërtetojnë se u përkasin shtresave të margjinalizuara me dokumentacionin përkatës, bazuar në VKM Nr.903, date 21.12.2016

Për t’u njohur me kurset e studimit, në anglisht, që ofron University of Zagreb, studentët mund t’i referohen linkut:

<https://www.ttf.unizg.hr/en/study-courses-in-english/730>

University of Zagreb garanton akomodim në një nga 3 rezidencat studentore, [link](https://www.unizg.hr/homepage/international-exchange/exchange-students/student-services/housing/)

# Dokumentat e nevojshme për aplikim për studentët:

* CV;
* Kopje e Pasaportës;
* Vërtetim studenti;
* Listë notash e studimeve, deri në momentin e aplikimit;
* Letër Motivimi (në gjuhën angleze);
* Çertifikatë e gjuhës së huaj\*;
* Dokumenti Learning Agreement\*\*.

# Dokumentat e nevojshme për aplikim për stafin:

* CV;
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës;
* Letra konfirmuese nga universiteti pritës;
* Plani i propozuar i lëvizshmërisë, “Staff Mobility for Teaching/Training, Mobility Agreement”.
* Të paktën një nivel B2 i gjuhës angleze ose kroate.

\*Ofrohen kurset e studimit në gjuhën angleze, ku niveli minimal i kërkuar për gjuhën, për studenët është të paktën B2. Studentët duhet të plotësojnë nivelin minimal të kërkuar të gjuhës duke e vërtetuar me çertifikatën përkatëse të gjuhës së huaj, (B2 according to CEFR).

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në University of Zagreb, lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga koordinatori akademik i fakultetit dhe nga Zv/Rektori i UPT-së për Anën Shkencore.

Për të shkarkuar formatin e “Learning Agreement”, për studentë, klikoni më poshtë*:*

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies,%20student.pdf)

**Afati për aplikim: *Deri më 25 prill 2025, ora 12.00***

Aplikimi kryhet në Drejtorinë e Komunikimit dhe Koordinimit.

Për informacione shtesë, në lidhje me procesin e aplikimit, mund të kontaktoni në email: [abeqo@upt.al](mailto:abeqo@upt.al) , [rkodra@upt.al](mailto:rkodra@upt.al)